Kamu bisa jelasin ke aku soal Abdul Malik Fadjar dalam bahasa jawa?

Prof. Dr. Abdul Malik Fadjar (miyos ing Yogyakarta, Indonésia, 22 Fèbruari 1939) inggih punika Mantri Pendhidhikan Nasional ing Kabinét Gotong Royong. Panjenenganipun punika lulusan saking Institut Agama Islam Negeri (IAIN) Sunan Ampel, Malang. Abdul Malik Fadjar miwiti kariéripun minangka guru agami ing SD Negeri Taliwang, Sumbawa Ageng. Panjenenganipun langsung dados guru sasampunipun lulus saking Pendidikan Guru Agama Atas (PGAA) Negeri Yogyakarta taun 1959. Sasampunipun dados guru agami ngantos sekawan taun, nalika taun 1963 panjenenganipun nglajengaken pendidikanipun dhateng jenjang sarjana enèm ing Fakultas Tarbiyah IAIN Sunan Ampel, Malang. Salajengipun nglajengaken kuliyah malih saéngga pikantuk gelar sarjana ing taun 1972. Sasampunipun lulus, panjenenganipun lajeng mucal ing almamateripun lan dados Sekretaris Fakultas Tarbiyah IAIN Sunan Ampel ngantos dumugi taun 1979.

Sasampunipun punika, Abdul Malik Fadjar pikantuk anugrah supados nglajengaken studinipun ing Department of Educational Research, Universitas Negeri Florida, Amérika serikat. Wonten ing mrika panjenenganipun pikantuk gelar Master of Science ing taun 1981. Salajengipun panjenenganipun pinitados dados Dekan FISIP Universitas Muhammadiyah Malang (Unmuh Malang), taun 1983-1984. Salajengipun, panjenenganipun dipunamanahi njabat Réktor ing kalih universitas inggih punika ing Unmuh Malang lan Universitas Muhammadiyah Surakarta (UMS) ngantos dumugi taun 2000.

Nalika taun 2000, panjenenganipun dipundadosaken guru besar ing IAIN Syarif Hidayatullah Jakarta. Nalika wekdal pamaréntahanipun B.J. Habibie, panjenenganipun pinitados dados Mantri Agami lan ing wekdal pamaréntahanipun Megawati Soekarnoputri panjenenganipun pinitados dados Mantri Pendidikan Nasional.